Document ID: /roh_data/filtered/Bilingualer_Corpus_interleaved-it-rm.jsonl.gz/946

This is a text translated from Italian to Rumantsch Grischun.
La Polizia cantonale rileva i compiti di polizia comunale a Poschiavo

Il Comune di Poschiavo ha ceduto alla Polizia cantonale dei Grigioni i compiti di polizia nel villaggio. Per questo servizio verserà un contributo finanziario di 75'000 franchi all'anno. Questo contributo consente di aumentare l'organico del Posto di Polizia cantonale di Poschiavo. Il Governo ha approvato retroattivamente al 1° gennaio 2005 il relativo contratto tra Poschiavo ed il Cantone.

Un gruppo di lavoro ha elaborato in un progetto i principi per i compiti di polizia comunale della Polizia cantonale. Questo progetto pilota a Poschiavo dura due anni e in futuro potrà essere applicato anche ad altri comuni. La delega alla Polizia cantonale di compiti di polizia comunale è divenuta possibile soltanto con l'emanazione, nell'ottobre del 2004, della nuova legge sulla polizia.

Sì del Governo alla nuova seggiovia a Celerina/Schlarigna

Il Governo sostiene il progetto della Engadin Snow and Fun School AG, che a Celerina/Schlarigna intende sostituire lo scilift Tschainas con una seggiovia a quattro posti. Ciò è quanto comunica nella sua presa di posizione a destinazione dell'Ufficio federale dei trasporti. Il progetto implica miglioramenti della sicurezza e della qualità assolutamente necessari, considerato che il terreno viene utilizzato principalmente per l'insegnamento degli sport invernali.

Legge sulla cittadinanza: Confederazione e Cantone vanno nella stessa direzione

Un'iniziativa parlamentare esige diversi adeguamenti a livello federale della legge sulla cittadinanza. In particolare i Cantoni devono disciplinare la procedura nei suoi tratti principali, le domande di naturalizzazione respinte devono in ogni caso venire motivate ed i Cantoni devono istituire autorità giudiziarie che giudichino quale ultima istanza cantonale i ricorsi contro decisioni di naturalizzazione. Nella sua presa di posizione a destinazione dell'Ufficio federale della migrazione, il Governo ha giudicato positivamente la via intrapresa dall'iniziativa parlamentare, poiché nel disegno di nuova legge cantonale sulla cittadinanza queste modifiche essenziali sono già considerate. Il termine di consultazione relativo alla nuova legge cantonale sulla cittadinanza è scaduto all'inizio di questa settimana.

Chiari principi per il "pacchetto fiscale" nella previdenza professionale

Nell'ambito della 1a revisione della LPP vengono formulate in modo più preciso anche le disposizioni fiscali nell'ordinanza (OPP 2) sulla LPP. Anche in futuro dovrà essere fiscalmente privilegiato il 2° pilastro o appunto la previdenza professionale. La proposta del Consiglio federale contiene però chiari limiti. Devono essere evitati gli abusi fiscali nel 2° pilastro. Il Governo grigionese può dichiararsi ampiamente d'accordo con la direzione presa dal progetto. Le modifiche proposte dell'OPP 2 interessano in primo luogo i principi del secondo pilastro (p. es. conformità al piano, collettività), risultati finora dalla dottrina e dalla giurisprudenza. Permane la necessità di fare chiarezza riguardo agli obblighi e alle competenze dell'esperto di cassa pensioni e dell'autorità cantonale di vigilanza; nella sua presa di posizione il Governo richiama esplicitamente l'attenzione sul fatto che la proposta di consultazione è ancora del tutto insufficiente in questo ambito e in particolare sul fatto che deve ancora venire chiaramente definita l'ampiezza degli obblighi di verifica nell'OPP 2.

Contributi cantonali a favore di diverse istituzioni

- Campionati mondiali giovanili di snowboard FIS: il Governo ha autorizzato un contributo cantonale per lo svolgimento dei Campionati mondiali giovanili di snowboard FIS 2005 ad Arosa. I campionati mondiali si terranno dal 4 all'8 aprile.

- Hochalpines Institut Ftan: il Governo ha approvato un mutuo di aiuto agli investimenti della Confederazione pari a circa 550'000 franchi e il rispettivo contributo cantonale per il risanamento della scuola e dell'internato maschile.

Progetti stradali

Il Governo ha approvato complessivamente circa 147 milioni di franchi per quattro progetti stradali:

- Strada della Prettigovia: circonvallazione di Saas (galleria di Saas, collegamenti Trun-Pardiel e Waldhof-Pagrüeg);

- Strada della Prettigovia: collegamento Landquart-Grüsch (risanamento del ponte sul Taschinasbach);

- Strada dell'Oberalp: circonvallazione di Flims (risanamento Punt Cotschna):

- Strada dell'Engadina: collegamento Scuol ovest-Scuol est (risanamento del ponte sul Clozzabach).

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 10.03.2005

La polizia chantunala surpiglia incumbensas da la polizia communala a Puschlav

La vischnanca da Puschlav ha surdà a la polizia chantunala las incumbensas da la polizia en il vitg. Persuenter paja ella ina contribuziun finanziala da 75'000 francs per onn. Cun questa contribuziun po er vegnir augmentà il dumber da persunal dal post da la polizia chantunala a Puschlav. La regenza ha approvà la cunvegna correspundenta tranter Puschlav ed il chantun retroactivamain per il 1. da schaner 2005.

En in concept ha ina gruppa da lavur elavurà ils princips per las incumbensas da la polizia communala che vegnan ademplidas da la polizia chantunala. Quest project da pilot a Puschlav dura dus onns e po vegnir transferì pli tard er sin autras vischnancas. La delegaziun d'incumbensas da la polizia communala a la polizia chantunala è daventada pussaivla pir tras il relasch da la nova lescha da polizia l'october 2004.

La regenza dat ses consentiment a la nova sutgera a Schlarigna

La regenza sustegna il project da la "Engadin snow and fun school SA" da remplazzar a Schlarigna il runal da Tschainas tras ina sutgera da quatter. Quai communitgescha ella en sia consultaziun a l'uffizi federal da traffic. Cun il project èn colliadas meglieraziuns da segirezza e da qualitad ch'èn urgentamain necessarias, cunquai ch'il terren vegn utilisà en emprima lingia per l'instrucziun da sport da naiv.

Lescha dal dretg da burgais: las finamiras da la confederaziun e dal chantun èn praticamain identicas

Sin plaun federal pretenda ina iniziativa parlamentara differentas adattaziuns da la lescha dal dretg da burgais. Spezialmain duain ils chantuns reglar ils princips da la procedura; dumondas da natiralisaziun che vegnan refusadas duain en mintga cas vegnir motivadas; plinavant duain ils chantuns nominar autoritads giudizialas che giuditgeschan sco ultimas instanzas chantunalas ils recurs cunter decisiuns da natiralisaziun. En sia consultaziun a l'uffizi federal da migraziun ha la regenza grischuna giuditgà a moda positiva las finamiras da l'iniziativa parlamentara. En il sboz tar la nova lescha chantunala dal dretg da burgais èn numnadamain gia resguardadas questas midadas essenzialas. Il termin da la consultaziun tar la nova lescha chantunala dal dretg da burgais è scadì il cumenzament da questa emna.

Princips clers per il "pachet fiscal" en la prevenziun professiunala

En connex cun l'emprima revisiun da la LPP vegnan er formuladas pli precisamain las disposiziuns fiscalas en l'ordinaziun (OPP 2). La segunda pitga - pia la prevenziun professiunala - duai avair privilegis fiscals er en l'avegnir. La proposta dal cussegl federal cuntegna dentant terms clers. Abus fiscals en la segunda pitga duain vegnir impedids. La regenza grischuna po da princip ir d'accord cun las finamiras dal nov project. Las midadas proponidas en la OPP 2 concernan en emprima lingia ils princips da la segunda pitga (p.ex. regularitad, collectivitad) che resultavan fin uss da la scienza e da la giurisdicziun. Anc adina exista in basegn d'explicaziun areguard las obligaziuns e las cumpetenzas da las expertas e dals experts da la cassa da pensiun sco er da l'autoritad chantunala da surveglianza; en sia consultaziun renda la regenza expressivamain attent che la procedura da consultaziun saja anc dal tuttafatg insuffizienta en quest sectur e che cunzunt la dimensiun da las obligaziuns d'examinaziun stoppia anc vegnir definida cleramain en la OPP 2.

Da vischnancas e regiuns

- Leschas communalas revedidas: La regenza ha approvà la revisiun parziala da la lescha da turissem d'Arosa e la revisiun totala da la lescha davart las taxas da cura da Medel/Lucmagn.

- Via da Stussavgia: Dad Acla fin Stussavgia Thalkirch è vegnida augmentada la ladezza maximala da 2,3 a 2,55 meters. En l'avegnir è la via da Stussavgia uschia charrabla sin tut il traject da Versomi a Stussavgia Thalkirch per vehichels a motor pesants d'ina ladezza da 2,55 meters per il transport da rauba.

- Via sursilvana: Tar ils spartavias da Laax ost e da Laax vest vegn la sveltezza maximala reducida a 60 km/h sin ina lunghezza da mintgamai ca. 200 meters.

- Via chantunala a Giuf: Davent da l'access a l'autostrada A13 fin Avras-Cresta vegn dauzà il pais maximal per diesch tonnas a 28 tonnas.

- Schiers, Medel/Lucmagn, Mustér: Per ils trais projects da guaud ha la regenza approvà totalmain ca. 820'000 francs. Tar quests uschenumnads projects integrals sa tracti spezialmain da sanaziuns da vias da guaud e da rempars.

Contribuziuns chantunalas a differentas instituziuns

- Campiunadis mundials da snowboard da la FIS: Per manar tras ils campiunadis mundials da snowboard da la FIS da las junioras e dals juniors 2005 ad Arosa ha la regenza approvà ina contribuziun chantunala. Il campiunadi mundial ha lieu dals 4 fin ils 8 d'avrigl.

- Institut autalpin da Ftan: La regenza ha approvà in credit d'agid d'investiziun da la confederaziun da ca. 550'000 francs e la contribuziun chantunala correspundenta per sanar la chasa da scola e l'internat da mats.

Projects da vias

La regenza ha approvà en tut ca. 147 milliuns francs per quatter projects da vias:

- via dal Partenz: sviament da Saas (tunnel da Saas, colliaziuns da Trun - Pardiel e da Waldhof - Pagrüeg);

- via dal Partenz: colliaziun da Landquart - Grüsch (sanaziun da la punt da Taschinas);

- via sursilvana: sviament da Flem (sanaziun da la punt cotschna);

- via da l'Engiadina: colliaziun da Scuol vest - Scuol ost (sanaziun da la punt da Clozza).

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.03.2005